बताते चलें कि अभी हाल ही में आमिर के कृष्ण किरदार को निभाने को लेकर सोशल मीडिया पर काफी ट्रोलिंग शुरू हो गई थी। तब जावेद अख्तर जैसे कई पर्सनॉलिटी उनके सपोर्ट में खड़े हुए थे। हाल ही में अपने जन्मदिन पर जब आमिर से इस बारे में सवाल किया गया तो उन्होंने बस यही कहा कि वह अपनी फिल्म ठग्स अॉफ हिंदोस्तान की रिलीज के बाद ही किसी फिल्म की घोषणा करेंगे। ठग्स अॉफ हिंदोस्तान में आमिर पहली बार बॉलीवुड के शहंशाह अमिताभ बच्चन के साथ बिग स्क्रेन शेयर करते नजर आएंगे।